
শিক্ষা ও সমাজ সম্বন্ধে যা কিছু প্রয়োজন তার একটু 
ইংগিত দিয়েই এই সংক্ষিপ্ত প্রবন্ধটী পুস্তিকাকারে প্রকাশ করা! 
হোলে৷ | সবদিকে নজর রেখে নিজের স্বাধীন মতামত যথাসাধ্য 
ব্যক্ত করবার চেষ্ট1 করেছি মাত্র। শিক্ষিত ও গুণী সমাজে 
পুক্তিকাখানি আনত হ'লে অদূর ভবিষ্যতে এ সম্বন্ধে সবিস্তার 
অনেক কিছু বলবার ও ক'রবার আশা রইলো। 

সরকারী ও বেসরকারী মহল থেকে শিক্ষা ও সমাজ 
সংস্কার সম্বন্ধে যে সব প্রচেষ্টা ও পরিকল্পনা করা হয়েছে তাতে 
আমি বৃহত্তর কিছুর সন্ধান পাইনি। আমার মতামত ইতি- 
পূর্বেও অনেক সংশ্লিষ্ট মহলের চিন্তাশীল ব্যক্তিদের নিকট 
অকপটে ব্যক্ত ক'রেছি। তারা আমার সঙ্গে অনেক ক্ষেত্রেই 
একমত হয়েছেন £ কিন্তু কর্মক্ষেত্রে তাদের অক্ষমতাই প্রকাশ 
কারেছেন। 

সমস্ার সমাধান নির্ভর করে সাম্যনীতি, অর্থনীতি ও 
কুবিচারের আদর্শ অকপট ভাবে গ্রহণের ওপর এবং সেই আদর্শ 
প্রচারের জন্ চাই একদল নিঃস্বার্থ কর্মী বা “মিশনারী” | 

একটা বৃহত্তর জাতি গঠনের কথা আজকাল কমবেশী 
তানেকেই চিন্তা করে থাকেন একথা নিঃসন্দেহে বলা যেতে 
পারে ; কিন্ত সবারই চিন্তাধারা হয়ত একই পথে নির্দেশিত নয় | 
কেই ভাবেন রাজনৈতিক পরিবর্তন, বা বিবর্তনের মধ্য দিয়ে 
গড়ে উঠবে আমাদের স্বপ্র“লোকের এক বিরাট ও সুমহান, 
,জ|তি। আবার কেউ ভাবেন দেশের আিক অবস্থা ফিরিয়ে 
আনতে পারলেই দের সব সাধ, সব আশা সফল হবে। 
কেউ ভাবেন রাশিয়াকে, কেউ ভাবেন ইংল্যাণ্ড, কেউ বা 
মাফিণ যুক্তরাষ্ট্রকে আব!র কেউ হয়ত অতীতের আরব দেশকে | 
এদের কারও চিন্তাধারাকেই একেবারে কংদিয়ে উড়িয়ে দেওয়া 
সম্ভব নয়। তবে যারা আরও গভীরভাবে এসব চিন্তা করেছেন 
তীরা নিশ্চয়ই জানেন যে সমাজ গঠন ব্যতিরেকে জাতি গঠন সম্ভব 
নয়আর সমাজ গঠনের জন্য চাই উপযুক্ত শিক্ষা । 


সমন্তাটার সমাধান এখানেই হলো না। এখন প্রশ্ন 
দাড়ায় __ শিক্ষার ব্যবস্থা ক'রবে কে? যদি বলা হয় দেশের 
সরকার, তখন আবার প্রশ্ন উঠবে সমাজই যদি আদর্শ না হয় 
তরে আদর্শ সরকার আশা। করা যায় কিরূপে এবং সরকারই যদি 
আদর্শ না হয় তবে জাতিগঠনের এই বিরাট দায়ীত্বভার নেবে 
কে? এইভাবে যুক্তিও প্রশ্ন দিয়ে সমস্তাটা ক্রমশঃ জটিল হ'য়ে 

ওঠে সন্দেহ নেই ; কিন্তু সমাধান একটা! চাই-ই যাতে আমাদের 
সকলেরই চিন্তা সার্থক হয় অর্থাৎ আমরা একটা বৃহত্তর জাতি 
গ'ড়ে তুল্তে পারি । 

জাতি গঠনের ব্যাপারে জাতির সরকারের দায়ীতব কি এবং 
দেশের জনগণের দায়ীত্ব কি এর কোন সীমারেখা টেনে দেওয়া 
সম্ভব কিনা সে কথা বলা খুবই শক্ত । কোথাও দেখা যায় 
সরকারই জনগণকে পরিচালনা করেন আবার কোথ।ও দেশের 
জনগণই সরকারকে চালিয়ে নিতে পারেন । “চালিয়ে নেওয়া” 
বা “পরিচালিত করা” বল্তে শক্তির কথাই এসে পড়ে। 
47১০৭৩৮ আর্থাৎ রাজনৈতিক শক্তি ছাড়া নাকি জাতি.গঠন সম্ভব 
নয়_যেমন কামাল আতাতুর্ক গ'ড়েছিলেন তুর্কী জাতিকে । 
সম্প্রতি মিশরে ও ইরাণে যে ব্যাপারটা হলো সেটাও আমাদের 
চিন্তার বিষয় । 

এসব ছাড়া আরও একটা বড় প্রশ্ন রয়েছে। সেটাকে 
আমরা “আত্ম-জিজ্ঞাসা” বা “আত্ম-সমালে চনা” ব*ল্তে পারি । 
সেট! ব্যক্তিগত, জাতিগত এবং সামাজিকও বটে । আমাদের 
“আত্ম-সমালোচনার” বড় কথা__আমরা সত্যিই একটা! জাতি কি 
না? যদি আমরা তাই-ই হই তবে ভাতি গঠনের প্রশ্ন ওঠে 
কেন? আমাদের সমাজ আদর্শ স্থানীয় কি না? যদি না হয় 
তবে গলদ কোথায় ? কি ভাবে সমাজসংস্কার সম্ভব । 

অনেকের ধারণা, সমাজ ও জাতি গণডে উঠবে উপরের দিক 

থেকে । কারও ধারণ! ঠিক তার বিপরীত। আবার কেউ মনে 
. করেন উপরের আর নীচের যখন সমন্বয় হবে তখন আপনা! থেকেই 
অমাজ গণডে উঠবে, জাতিও গণ্ড়ে উঠবে । বিপ্লবীরা বলেন 
শক্তি হাতে পেলেই আদর্শ জাতি তারাই গস্ডবেন। অন্পক্ষে 
ধর্মভীরু পুরোহিতরা বলেন ধর্মই শক্তির মুল কেন্দ্র অর্থাৎ শান্তির 
মধ্য দিয়েই গঠন কাধ্য সম্ভর হবে । / 
কোন পক্ষের কোন ধারণাকে ভ্রান্ত বলাও যেমন বিপদ, 
অন্রান্ত বলা ঠিক তেমনি বিপদ। দার্শনিক ও জ্ঞানীর কথায় 
বলা যায়__সব তরফের সব কথায় কান না দিয়ে সত্যিকার 
জিনিষটাকে পর্যবেক্ষণ ক'রে কাজে নেমে পড় এবং তোমার 
সাথে যদি কেউ আসতে চায় তাকেও সাথে নিয়ে নাও। কিন্তু 
এখানেও আর এক 'মুক্ষিল যে দার্শনিকও কাজে নামেন নাঃ 
জ্ঞানীরাও কাজে নামেন না'। তারও কারণ রয়েছে। এসব 
ছন্দের মূল কারণ আমাদের শিক্ষার শ্রেণী বিভাগ অর্থাৎ অসম্পূর্ণ 
শিক্ষা। যে শিক্ষা মানুষকে সম্পূর্ণ মানুষ ক'রে গড়ে তোলে 
না, যে শিক্ষা কেবলমাত্র অপরকে উপদেশ দেবার প্রবৃত্তিকে 
বাড়িয়ে দেয় সে শিক্ষা দ্বারা আমাদের জাতি ও সমাজ কোনদিন 
গণড়ে উঠব না। সবাই নেতা হ'তে চায় কিন্ত কেউ কর্মী হ'তে 
চায় না। 


প্রচলিত শিক্ষা! প্রথা 


আমাদের মনে রাখতে হবে, শিক্ষাই গ'ড়ে তোলে সত্যিকার মানুষ 

আর মানুষই গ'ড়ে তোলে আদর্শ সমাজ ও বৃহত্তর জাতি। কিন্তু 
যদি কোন জাতির জীবনে শিক্ষা যথেষ্ট পরিমাণ স্থৃফল-প্রস্থ 
না হয় অর্থাৎ সেই জাতিকে অপর কোন জাতির প্রতি একান্ত 
নির্ভরশীল ক'রে তোলে তবে বুঝতে হবে, সে শিক্ষা, অসম্পূর্ণ 
ও বিপরীত ধর্মী। শিক্ষাকে দোষ দেওয়া সন্তবপর নয় কারণ 
শিক্ষাকে মানুষ ব| যন্ত্রের সাথে তুলনা করা যায় না। এজন্য 
দায়ী দেশের শিক্ষক সমাজ। শিক্ষকরাই প্রকৃতপক্ষে জাতির 
পিতা । পিতা যদি তার পুত্রকে শিশুকাল থেকে অবহেলা 
ক'রে আসেন, তাকে প্রকৃত শিক্ষাদানে অক্ষন হন তবে সেজন্া 
পুক্রদায়ী নয়। পুত্রের দায়ীত্ব ধার ওপরে ছিল সেই প্রতি- 
পালক পিতাকেই দোষী কর! স্বভাবিক। হ'তে পারে এই 
পিতা-নূপী শিক্ষক-সমাজের ওপর অর্থ নৈতিক ও রাজনৈতিক 
প্রভাব বিদ্যমান ছিল এবং প্রয়োজন বোধে এখনও মাঝে মাঝে 
চালানো হখয়ে থাকে । তাই বলে এটাকে একটা কৈফিয়ত : 
বলে ধর! যায় না। কোন একজন শিক্ষক ২১ দিন না খেয়ে 
পাঠশালায় আসুন অথবা তার পাঠশালার সম্মুখে এহরী নিষুক্ত 
করা হউক তাতে সেই শিক্ষকের পক্ষে শিক্ষার পবিত্রতা নষ্ট 
করা ঠিক হবে না। সব প্রতিকুল অবস্থাতে তিনি যদি শিক্ষকতা 
করতে বাধ্যই হন তবে ছাত্রদের সম্মুখে এসে তাকে বলতে হবে 
যে তার ছাত্রের আর পাঁচ জনের মত মানুষ না হ'য়ে সত্যিকার 
মানুষ হ'য়ে গ'ড়ে উঠুক। সাধারণ হাত-পা বিশিষ্ট মানুষ আর 

প্রতিভাশ।লী মানুষদের পার্থক্য রয়েছে একথা ছাত্রদের বুঝিয়ে 
দিতে হবে। তিনি যদি তা না পারেন তবে তাকে শিক্ষকতা 
ছেড়ে দিয়ে অন্যপথ বেছে নিতে হবে। কারণ সরকারী অফিসের 
মামুলী “কলম-পেশা” আর শিক্ষকতা করা এক কথা নয়। 
প্রকৃত কথা, আমাদের দেশের শিক্ষকদের প্রকৃত শিক্ষা 
: সম্বন্ধে কোন স্পষ্ট ধারণা নেই। তারা গতানুগতিক পঞ্থয় 
“সন্তা-কর্তব্” করেই নিশ্চিন্ত । স্বাধীন চিন্তা করঝর মত 
শিক্ষক আমাদের দেশে বোধহয় একেবারেই নাই। যদি বল! 
হয় আছে এবং গুচলিত শিক্ষা ব্যবস্থা ঠিকই আছে তবে আমাদের 
আশানুরূপ একটি জাতি কেন গ'ড়ে উঠছে না? হয়ত কেউ 
বলতে চাইবেন_জাতি ঠিকই গণড়ে উঠছে তবে অন্যেরা বুঝতে 
পারছেন না। জাতি গ'ড়ে উঠছে কি ভেঙে যাচ্ছে এ নিয়ে 
নিজেদের মধ্যে তর্ক না করাই ভাল। জাতির স্থাস্থ্য-পরীক্ষক 
ডাক্ত/র আসল কথা নিশ্চয়ই জানেন। তবে তিনিও নাকি 
প্রেসক্রিপশন মত উষধ পান না। 
প্রকৃত শিক্ষা! কি একথা। বলা বাস্তব ক্ষেত্রে হয়ত একট! 
সমস্তা, তবে একথা বল! যায়, যে শিক্ষা মানুষ না গড়ে 
কতকগুলি কলের পুতুল গ'ড়ে তোলে সে শিক্ষা প্রাকৃত শিক্ষা 
নয়। শিক্ষা বলতে আমাদের ধারণাও অতি সংকীর্ণ। শিক্ষা 
বলতে সাধ|রণতঃ লোকে জানে বই পড়া, বই লেখা আর 
ইংরেজী হরফের দুই একটা ডিগ্রী নেওয়া। যাঁর ডিগ্রী যত 

বড় তিনিই তত বেশী শিক্ষিত। এ'দের মধ্যে আবার যদি কেউ 
একট। বিদেশী ডিগ্রী নিয়ে আসেন তবে তিনিই হ'লেন জাতির 
আদর্শ ত্রাণকর্তা। তাঁদের মতে, ঘাঁদের প্রতিভা আছে কেবলম। 
তাদেরই ডিগ্রী আছে এবং যাদের ডিশ্রী আ।ছে তাদের প্রতিভাও 
আছে। এর বেশী চিন্তা করতে তারা আদপেই রাজী নন 
এবং যাঁরা চিন্তা করেন তার! জাতির ত্রাণকর্তাদের কাছে অতি 
নগণ্য। 


দেশী বা বিদেশী ডিগ্রী লাভ অন্যায় কাজ বা অপ্রয়োজনীয় 
কাজ একথা বল। ঠিক না, তবে ডিগ্রী দিয়ে প্রতিভার বিচার 
করাও মারাত্মক ভুল। এর নজীর সব দেশেই আছে। যাঁর 
সত্যিকার প্রতিভাবান মানুষ, ধারা দেশ ও জাতি গঠনের চিন্তা 
করেন, ষারা সমাজ ও জাতির জন্য যথেষ্ট স্বার্থ ত্যাগ ক'রে দুঃখ 
ও দারিদ্রকে বরণ করেন তাদের ডিগ্রী থাকতেও পারে অথব। 
নাও পারে। 


প্রগলিত শিক্ষা ব্যবস্থা ও শিক্ষার আদর্শ যে লক্ষ্যত্রষ্ট হ'য়ে 
পড়েছে এবং তার সংস্ক!রও যে অতি প্রয়োজনীয় একথ| বহুবার 
বনু সভা সমিতিতে এমন কি সরকারী ইস্তাহারেও আলোচিত 
হয়েছে। শুসব আলোচনা যথেষ্ট গুরুত্বপূর্ণ সন্দেহ নেই ; কিন্ত 
আজ পর্যন্ত কোন সুষ্ঠ ও কাধ্যকরী ব্যবস্থা গ্রহণ করা হয় নি। 
যা কিছু হয়েছে তা হয়ত সরকারী দগ্তরেই হ'য়েছে কারণ 
জাতিকে শিক্ষিত ক'রে গড়ে তোলার দায়ীত্ব সরকারের । 

সরকারী কর্মচ।রীরা দি এটাকে তাদের একচেটিয়া দায়ীত্ব ব'লে 
মেনে নেন তবে মনে হয় সেটা তাদের ভুল হবে। কারণ দেশের 
সবগুলি প্রতিভাবান মানুষই সরকারী কর্মচারী নহেন। একথা 
আমাদের মনে রাখতে হবে. যে, প্রতিভা শরষ্টার প্রদন্ত এক 
মহান. দান এবং এই প্রতিভা বিকাশের সুযোগ ও স্বিধা ক'রে 
দেওয়াই সরকারী কর্মচারীদের সব্বাপেক্ষা বড় কর্তব্য । প্রতিভা- 
শালী, ডিগ্রাধারী ও শিক্ষকতায় পারদর্শী ব্যক্তিদের নিয়ে যদি 
শিক্ষানী তি- ও শিক্ষা ব্যবস্থার সংস্কার সাধনের কোন প্রচেষ্টা 
হয় তবে সেটা সাফলামণ্ডিত হবে আশ! করা যায় 


শিক্ষার উদ্দেশ্য 

শিক্ষার প্রথম উদ্দেশ্য মানবতার বিকাশ সাধন অর্থাং 
মানবের স্বভাবজাত গুণাবলীর সাথে ছাত্রের পরিচয় ক'রে দেওয়া 
আর তদনুসারে তাকে গ'ডে উঠতে সাহায্য করা । যখন কিছু 
সংখ্যক আদর্শ মানুষ স্থষ্টি হবে তখন তারাই গণড়ে তুল্বে 
একটা আদর্শ সমাজ । এই সমাজে থাক্বে এঁকাবোধ এবং 
একই মহৎ উদ্দেশ্য । সামাজিক এক্যাবোধই আস্তে আস্তে 
জাতীয় জীবনের এক্যবোধকে পরিপুষ্ট ও পরিপক ক'রে তুল্বে। 
যার যা খুশী করবে আর যা'খুশী পর্বে এসব এঁক্যবোধের 
পরিচায়ক নয়। আমরা পাকিস্তানীরা একটা জাতি; কিন্ত 
আমাদের কেউ প'রবেন কোট্‌ প্যান্ট, কেউ প'রবেন লম্বা 
কূর্তী আবার কেউ প'রবেন লুঙ্গি। আমাদের ছাত্রের কেউ 

পড়বে ইংরেজী, কেউ আরবী, কেউ বাংলা -আবার কেউ পণ্ডবে। 
উর্দু । এই পড়া ও পরা (পরিধান) এর মধ্য দিয়েই স্থষ্টি হয় 
অনৈক্য। সভ্য জগতের সবারই একটা জাতীয় পোষাক 
রয়েছে, কিন্তু আমাদের জাতীয়; পোষাক শুধু বৎসরের 
কয়েকটা বিশিষ্ট দিনের ভন্যাই নিদ্ধারিত। পৃথিবীর সব দেশেই 
প্রাথমিক শিক্ষা (3451০ 1204০8097) একই আদর্শমুখী আর 
আমাদের প্রাথমিক শিক্ষা বিভিন্ন আদর্শমুখী হবে কেন ? যদি 
জাতীয় এক্য স্থপ্টি ক'র তে হয় তবে শিক্ষার আদর্শকে একমুখী 
করতে হবে এবং সবাইকে একই ধরণের পোষাক প'রতে হবে 
সেটা যে কোন আদর্শ ই হোক ভার যে কোন পোষাকই 
হে|ক্‌ না কেন। এ বিষয়ে অসীম তর্কের অবতারণা! হণ্তে 
পারে, নানাবিধ অস্থ্বিধার কথাও উঠতে পারে ; কিন্তু আইন 
ও নীতি সকলের জন্যই সমপ্রযুজ্য হবে। পৃথিবীর অন্যান্ট 
দেশে 'যদি একই নিয়ম চ'ল্তে পারে তবে আমাদের দেশে 
স্বতন্ত্র হ'লেও একটামাত্র নিয়ম কেন চ'লতে পারে না এর কোন 
কৈফিয়ত নেই। কথা উঠতে পারে, চাষীদের যে পোষাক প+রে 
চাষ ক'রতে হয় সেঁপোযষাক অফিস আদালতে চলে না । সেটা! 
ঠিক কথা ;, কিন্তু চামীর!'ত দিন-রাত সর্বদাই চাষ করে না। 


. চাষ কাজের শেষে অন্য পাচজনের মত একই পোষাক প;রে 


রাস্তায় কেন সে বেরুতে পারবে না? এক্যনীতিমূলক পোষাক 
যাই-ই হোক্‌ না কেন তা একই ধরণ্রে হবে সব শ্রেণীর 
লোকদের জন্য। 

শিক্ষা সন্ন্ধেও একই নিয়ম চ'লবে। যার যা খুশী পণ্ড়ুতে 
পারবে না। যদি ইংরেজী শিখতে হয় সবাই শিখবে আর যদি 
আরবী শিখতে হয় তাও সবাই শিখবে। জীবনের একটা বিশেষ 
সর পর্য্যন্ত প্রাথমিক শিক্ষা, (3451০ 7:09০87০0) একই পর্য্যা- 
য়ের হওয়া প্রয়োজন। স্কুল আর মক্তব পৃথক থাকবে না। 
দু'টাকে ভেঙে এক করতে হবে। তারপর প্রাথমিক স্তর যখন 
পার হয়ে যাবে তখন আপন আপন প্রতিভা, যোগ্যতা ও 
প্রয়োজন অন্থুসারে ছাত্রের৷ বিভিন্ন শাখায় 'বিভক্ত হয়ে যেতে 
পারে। যে ছাত্র ধর্মচা কণরবে বিশ্ববিগ্ঠালয়েই সে তাই পণড়বে, 
যে ছাত্র ডাক্তার হবে সে ডাক্তারীই পণ্ডবে ইত্যাদি। পরবর্তী 
জীবনে যখন ছাত্রের! বিভক্ত হ'য়ে পণড়বে তখন যাতে তাদের 
. মধ্যে পরস্পর বিরোধী ক্ষতিকর মতবাদের স্থষ্টি হতে না পারে 
সেজন্য প্রাথমিক শিক্ষা পদ্ধতিকে স্চিন্তিত পরিকল্পনার ওপর 
ভিত্তি ক'রে গ'ড়ে তুলতে হবে। ধর্মের অনুশাসন পালন সব 

স্তরের সৃব ছাত্রের জনই বাধ্যতামূলক হবে। 

অন্তরায় 

জাতি গঠনের অর্থাৎ দেশের শিক্ষানীতির আমূল সংস্কার 
সাধনের প্রধান অন্তরায় দেশের প্রচলিত বৈষম্ামূলক. আথিক 
ব্যবস্থা । দেশের ধনী সম্প্রদায় তাদের সঞ্চিত অর্থ দরিদ্র 
সম্প্রদায়ের স্বার্থের অনুকূলে বিলিয়ে দিতে কখনই রাজী হবেন 
না একথা সত্য। আর যদি রাজীও হন তবে সেটা তাদের 

ভয়ানক অন্যায় হবে। কারণ তার ফলে দেশময় একটি মাত্র 
শ্রেণীই বিরাজ ক'রবে আর সেটা হবে একটা বিরাট দরিদ্র মানব 
শ্রেণী; কিন্ত তার প্রয়োজন নেই। ধনী ও দরিদ্র উভয় 
শ্রেণীকেই বাচিয়ে রাখা যখন “আল্লার” ইচ্ছা তখন সেটা 
থাকাই ভাল। তাই অন্য পথেই এর সমাধান হওয়া প্রয়োজন | 

দেশের অর্থ সমানভাবে সকলকে ভাগ করে দেওয়া, সম্ভব 
নয়। কোন দেশের কোন কালের কোন জাতির মাঝে এরূপ 
সম্ভব হয়নি আর তা কেউ আশাও কুরে না। তবে একটা 
জিনিষ সবাই চায় _- প্রাত্যেক মানুষকে অর্থোপার্জনের সমান 
স্থযোগ প্রদান করা এবং সরকারী খরচে সবাইকে উপথুক্ত 
কার্ধকরী শিক্ষ। দেওয়া। যদি তা না হয় তবে গরীবের ছেলেরা 
কোন দিনই বড় হবে না। শিক্ষা জিনিষটা চিরকাল ধনী 
সশ্্রদায়ের বিলাসের সামগ্রী হ'য়েই থাকবে। 

আমাদের রাষ্ট্র ইছলামী সাম্য নীতির উপর গণ্ডে উঠবে 
এরূপ প্রতিশ্রুতি আমরা পেয়েছি এবং এখনও পেয়ে থাকি। 
সাম্যনীতির গোড়ার কথা__সাম্যমূলক শিক্ষা ব্যবস্থা । এজন্য 
অন্ততঃ প্রাথমিক পর্ধ্যায়ের (7385০ £:4০411০7) সকল শিক্ষার 
দায়ীত্রভার সরকারকে গ্রহণ করতে হবে। এই শিক্ষার সীমা 
ও নীতি 'নিদ্ধাণ কণ্রবেন অভিজ্ঞ ব্যক্তিরাই। এর মাঝে 
বিদেশী বেইমানী প্রভাব যেন স্থান না পায় সে বিষয়ে সকলকে 
লক্ষ্য রাখতে হবে। সরকারী কর্মচারীর! 'হয়ত কৈফিয়ত দেবেন 

যে রাষ্ট্রের শিক্ষাখাতে যে অর্থ বরাদ্দ করা হয় তাতে এমন একটা! 
কিছু করা সম্ভব নয়। কিন্তু মনে রাখতে হবে রাষ্ট্র সকলের 
, এবং অধিকার সকলেরই সমান। পৃথিবীর সব দেশেই 
অর্থাৎ মাকিণ, রাশিয়া, ইংল্যাণ্ড জাম্মানী, ফ্রান্স প্রভৃতি 
দেশে যদি রাষ্ট্রের খরচে জনসাধারণের শিক্ষা ব্যবস্থা চ*লতে 
পারে তবে ইছলামী রাষ্ট্র পাকিস্তানে কেন চ'লবে না? প্রারন্তে 
সব দেশেই অর্থ সমস্তার প্রশ্ন উঠেছিল এবং তার সমাধানও 
হ'য়েছিল। তাই পাকিস্তানেও তা সম্ভব হবে। এর জন্য যে 
অর্থের প্রয়োজন হবে তার দ্বিগুণ, চতুগুণ অর্থ সংগৃহীত হ'তে 
পারে সাধারণের উপর অতিরিক্ত কর ধার্য না করেও। কৈফিয়ত 
যে অর্থের নয় একথা এখন অনেকেই বুঝতে পেরেছেন । মনে 
হয় প্রকৃত কৈফিয়ত দেশের নায়কদের অন্ুদার মনোভাবের । 
দেশের ও জাতির বৃহত্তর স্বার্থের দিকে নজর রেখে এই অন্ুদার 
মনোভাবকে সম্পূর্ণ বর্জন ক'রতে না পারলে অদুর ভবিষ্যতে 
দেশের অমঙ্গল হবে এ বিষয়ে অনেকেই নিঃসন্দেহ এবং ছুনিয়ার : 
ইতিহাস তার অনেক নজীর র'য়েছে। 


অনেকের মতে শিক্ষক সমস্তাও নাকি শিক্ষা পরিকল্পনার 
আর একটা অন্তরায় । কথাটা প্রথম দৃষ্টিতে মনে হয় শিক্ষক 
নেই। তারপর দেখা যায় শিক্ষকতা কর্বার মত লোক যথেষ্ট 
আছেন তবে তারা শিক্ষকতা ছেড়ে দিয়ে সব অফিস আদলতের 
চাপরাশির কাজও নিতে স্থুরু ক'রেছেন। কারণ আঘধিক 

সমস্ত/টাই তদের কাছে ,ভীষণতম ব'লে প্রতীয়মান হ'য়েছে। 
অনেকেই জানেন দেশে শিক্ষিত বেকার লোকের অভাব নেই অথচ 
তারা গ্রামের পাঠশালায় শিক্ষকতা ক'রতে চান না। পাঠশালার 
শিক্ষকত। আজ এমন এক পধ্যায়ে নেমে এসেছে যে সেটা যেন 
অপমানকর একটা কিছুনা: আমাদের সমাজে অর্থ নৈতিক শ্রেণী- 
বিভাগ যেরূপ ভীষণভাবে দেখা দিয়েছে তাতে মনে হয় অর্থই 
প্ধর্মের” ও “কর্তব্যের” স্থান অধিকার ক'রে বসে গেছে। 
প্রচলিত সমাজ ব্যবস্থা! 

আমাদের দেশে সুষ্ঠ কোন সমাজ ব্যবস্থা প্রচলিত আছে 
বলে মনে হয় না। আমাদের সমাজ মোটামুটি ধর্মবিশ্বাসের 
ওপর ভিত্তি ক'রে গড়ে উঠেছিল ; কিন্তু বর্তমানে সমাজ থেকে 
ধর্ম সরে গিয়ে স্থান দিয়েছে কতকগুলি কুসংস্কারকে । আসলে 
যেখানে ধর্ম নেই সেইখানেই ধর্মের অহঙ্কার ও নির্মম অত্যাচার | 
ধর্মের যে মহান, আদর্শ এক কালে মানুষকে উদ্ুদ্ধ ক'রেছিল 
সার্বজনীন, উন্নতির দিকে, সে আদর্শ এখন বিস্ত ও প্রতিপান্তি- 
শালী ব্যক্তিদের হস্তে নির্মমভাবে নিম্পেষিত। ধর্মের আলোকে 
যে মানুষের হৃদয় একদিন উজ্জল হ'য়ে উঠেছিল সে মানুষ আজ 
হৃদয়কে অন্ধকারে নিমজ্জিত ক*রে বাইরে ধর্মের আবরণ নিয়েই 
ভড়ং ক'রে বেড়াতে দ্বিধাবোধ কার না । ধর্মের নির্বাসন ঘটেছে 
কতকটা রাজনৈতিক কারণে আর কতকটা৷ আতিক কারণে । 
অন্যকথায় বলা যায় যে শক্তির কাছে ধর্ম আজ পরাঞ্জিত। 

শক্তিশালী মানুষ কোথাও প্রত্যক্ষভাবে -ধর্মকে করতলগত:ক'রে 
ফেলেছে আর কোথাও করেছে পরোক্ষভাবে । 

বর্তমান সমাজের. প্রচলিত 'ব্যবস্থাগুলির মধ্যে কোন 
ধর্মীর আর কোনটা ধর্মীয় নয়, সে বিচার ক'রূতে পারে উদার 
শিক্ষা ও উন্ম্ত ভন ।. আজ আমরা এমনি একটি অবস্থার 
মধ্যে এসে পণড়েছি যেখানে ধর্মের সত্যিকার বিশ্লেষণ দেওয়াই 
অনেকক্ষেত্রে বিপজ্জনক হ'য়ে পড়ে । রাজনৈতিক স্বার্থোদ্ধারের 
মারণাস্ত্র হ'য়ে উঠেছে এই ধর্ম। সত্যিকার ধর্মের সন্ধান পেতে 
যতটুকু কষ্ট স্বীকার করা প্রয়োজন ততটুকু ক'রতে খুব কম 
লোকই রাজী । এঁদের মধ্যে ধারা ধর্মের মূল তথ্য অবগত 
আছেন তারাও আজ নানা কারণে সন্ত্রস্ত । 


ইছলাম ও ইছামী সমাজ 

ইছলাম ও ইছলামী সমাজ পরস্পর নিকট সম্পকীয় 
হওয়া স্বাভাবিক ; কিন্ত কাধ্য-ক্ষেত্রে অর্থাৎ বর্তমান সমাজে 
সত্যিকার ইছলামের প্রচলন নেই বল্লেও বেশী বলা হয় না। 
সত্যিকার ইছলাম বল্‌তে কুরআন, হাদীস্‌ ও প্রামাণ্য এতিহাসিক 
গ্রন্থে যে ইছলামের উল্লেখ আছে তাকেই বুঝতে হবে । শেখ, 
শাদী নাকি এককালে বলেছিলেন পমুছলমান গোরে আর মুছল- 
মানী কিতাবে”। কিন্তু শেখ শাদ্ীর জমানার পরে বর্তমান 
সমাঁজের মধ্যে ইছলাম কিছুমাত্র স্থান পেয়েছে কিন। অথবা! কিছু 
বিদায় নিয়েছে কিনা সে কথাও একবার আমাদের ভেবে দেখতে 

হবে। আমাদের দেশে নুতন কোন শেখ, শাঁদীর জন্ম হবে 
কিন। জানি না। তবে যদি হয় তবে আমরা তাকে ফাসি €) 
দেবো কিনা সে কথা এখন: বলা যায় না। ফাঁসি দেবার কথা 
হয়ত আসবে কারণ ইছলামের ধৈধ্যগুণকে আমরা অর্থাৎ 
মুছলমানরা হারিয়ে ফেলেছি অনেক আগেই। ূ 

ইছলাম বল্‌তে সাধারণতঃ আমরা বুঝি দাড়ি রাখা, লন্বা কর্তা 
পরা, রীতিমত নামাজ পড়া, রোজা কর! আরও হয়ত কত কিছু ; 
কিন্তু এসব ছাড়া যে আরও কত বিরাট কর্তব্য রয়েছে সে কথায় 
কান দেবার মত সময় আমাদের নেই। ইছলামের মহান্‌ 
ভ্রাতববোধ আমাদের মুখের মধ্যেই বাসা বেঁধেছে-_অন্তরে নয় । 
আর সেই কারণেই আমাদের মস্জিদের গলিতে আল্লার বান্দা 
আমাদেরই মুছলমান ভাই না খেতে পেয়ে ম'রে পাড়ে থাকে, 
আমাদের মুছলমান বোন অর্ধনগ্ন দেহে আমাদের চোখের সাম্নে 
ভিক্ষার ঝুলি হাতে ঘুরে বেডায় ; কিন্ত তবুও আমর। তাদের দরদী 
“মুছলমান ভাই” ছাড়া অন্য কিছু নই । আমাদের ছেলের! যখন 
তাদের পক্ষে ওকালতি ক*র্তে আসে তখন. আমর ছেলেদেরও 
গলাধাক। দিয়ে বাড়ী থেকে তাড়িয়ে দিয়ে জাহান্নামে পাঠিয়ে 
দিতে কন্থুর করি না । তারপর সারারাত তাহাজ্জদের নামাজ পড়ি 
আর তছবিহ.টিপি। আল্লা! যদি এর ভন্ আমাদেরকে “জাল্াতুল্‌ 
ফির্দৌসে” জায়গা না দেবেন তবে দেবেন কৌথায় ১ আমরা যদি 
বেহেস্তে না যাই তবে যাবে কি বিধর্মীরা ১ তাই-ই বা কি করে 
সম্ভব ! 

এত সব ক'র্বার পরেও আমর! জাকাত দিই, দান খয়রাত 
করি, হজ্ঞও ক'রে আসি মকা। শরীফ. থেকে, মদিনা শরীফও 
জিয়ারত করি। সেবারকার আর এবারকার ছুকতিক্ষের সময় 
আমরা ধান চাল্‌ প্রভৃতি সম্তাদামে কিনে রাখলাম । তারপর 
দাম বেড়ে গেল দশ গুণ। কয়েকম।সের মধ্যেই লাভ. হলে 
দশ লাখ. কি তারও বেশী। ভিক্ষের ঝুলি কাধে মুছলমান ভাইরা 
আর বোনেরা বেরিয়ে পণ্ড়লে! রাস্তায় । মরেও হয়ত গিয়েছিল 
কয়েক লাখ. ভাইবোন। তবে জাকাত দেওয়া হোলো! 
আমাদের, দান খয়রাতও হোলো, অন্ন-ছত্র খোলাও হোলো 
দু'একটা, হজ্ব টাও এ টাকাতে সার হয়ে গেল। সবই ত 
আমাদের লাভের টাকা । খুদ্দাতা'লা ত আর কিতাবে ব্যবসা 
ক'রে লাভ করাটা হারাম ক'রে দেননি । আমরা যদি দশ লাখ 
টাকা লাভ না করতাম তবে এত সব হোতে। কোথেকে ১ যারা. 
ম'রে গেছে তারা ত আল্ল!র হুকুমেই গেছে, আয়ু শেষ হ'য়েছে তাই 
আল্লার বান্দা আল্লার কাছেই গেছে।  ইন্নালিল্লা হ২-.-...... 

সেদিন এক চাচ।তো ভায়ের ছেলে এসেছিল স্কুলে পড়ার খরচ 
চাইতে । ছেলেটা খুবই মেধাবী সত্য । পড়াতে পারলে হয়ত 
দেশের সেরা একজন বৈজ্ঞানিক হ'তে পারতো । কিন্তু নিজের 
এতগুলি ছেলে মেয়ের পড়ার খরচ যোগাতে হয়। একটা ছেলে 
তিন, তিন. ঝর কলেজে ফেল্‌ ক'রেছে। তবুও পাশ, ত তাকে 
করতে হবে। কারণ পাশ, ক'র্‌তে পারলেই একটা ডেপুটি 

ম্যাজিস্ট্রেটের চাকুরী পেয়ে যাবে। মেয়েটাকেও বিয়ে দিতে হবে 
ওপাড়ার খানবাহাছুর সাহেবের ছেলের সঙ্গে । ভাবী জামাতা 
ব্যারিষ্টারী পাশ. ক'রে ফিরেছে ।- বিয়েতে প্রায় দশ হাজার টাকা 
খরচ হবে । এর পরে কি আর চাচাতো ভায়ের ছেলেকে পড়ার 
খরচ দেওয়। সম্তব ১ নাইবা হোলো ,সে বৈজ্ঞানিক) গরীবের 
ছেলে গরীব হ'য়েই থাকুক্‌। ভিক্ষুকের ছেলে ভিক্ষা ক'রেই দিন 
কাটিয়ে দিক্‌। ইছল|ম এসব ব্যাপারে কি ছবক্‌ দিয়েছে তা 
আমার জানা নেই। আর জেনেও বা আমাদের লাভং কি। 
বেহেস্তে যাবার ব্যবস্থা যখন সবই করা হ'য়ে গেছে তখন আর 
অতশত মাথা ঘামাঝ৷র প্রয়োজন নেই। একটু মনের সুখে 
আল্লার নামটা ক'রূতে পারলেই ঝা যায়। ছুব্হানাল্লাহ...... 


বর্তমান ইছলামী সমাজের সত্যিকীর, রূপ কোন জ্ঞানী 
ব্যক্তিরই অজানা নেই। সমাজের প্রতিটি ক্ষেত্রে ইছ লাম আজ, 
ভিন্নরপে প্রকাশ পেয়েছে ; কিন্তু তবুও আমর। ত।কে ইছলামী 
বলে চালিয়ে যেতে চেষ্টা কর.ছি।. আমর৷ যদি মিথ] অহঙ্কারকে 
বর্জন ক'রতে না পারি, সত্যিকার সমস্যাকে যদি আমর! বিচার" 
ক'রে ন৷ দেখি তবে সমাজ সংস্কার আমাদের দ্বারা সম্ভব হবে না 
একথা নিশ্চিতরূপে বল! যায় | আর সমাজ সংস্কারই যদি না হয় 
তবে আমাদের সুষ্ঠ জাতিগঠন-প্রচেষ্টা প্রহসন. হবে মাত্র । 
সমাজের অর্থ নৈতিক পরিবর্তন. আর কুসংস্কার দুর ক'র্‌তে না৷ 
পারলে কোন শিক্ষা পরিকল্পনাই কাধ্যকরী হবে না. এবং উপযুক্ত 

শিক্ষা ব্যতিরেকে অর্থ নৈতিক পরিবর্তন ও কুসংস্কার দুরীকরণও 
সম্ভব হবে না। সমস্তাগুলি একটার সঙ্গে আর একটা এত 
ঘনিষ্টভাবে জড়িত যে কোন একটাকে স্বতন্ত্রভাবে গ্রহণ করলে 
সমাজ সংস্কার ব৷ জাতিগঠন পরিকল্পন। বার্থ হ'তে বাধ্য। 


সংস্কার ও গঠন 

সভাসমিতিতে সরকারী প্রচেষ্টার ব্যর্থতার যে আগ্রিময়ী 
সমালোচনা শোনা যায়, সভাশেষে আবার তা৷ সাদা মেঘের মত 
বিলীন হ'য়ে যায়। জোর গলায়ু ধারা বক্তৃতা ক'রে সাধারণের 
করতালি সংগ্রহ করেন তারাই যখন আবার সরকারী গদি দখল 
করেন তখন পরিণতি প্রায় একই হ'তে দেখা যায়। রাজনীতি- 
ক্ষেত্রে এসব শোভ। পায় ; কিন্তু যুগে যুগে ধার! সমাজের সংস্কার 
ক'রে গেছেন, ধার। জাতিকে নৃতন জীবন দান ক'রেছেন তাদের 
কর্মক্ষেত্র সপ্ূর্ণ বিপরীত। তারা নীরবে শুধু কাজই ক'রেছেন, 
জীবনকে জাতির জন্য উৎসর্গ ক'রেছেন, মৃত্যু বা শত্রুর রক্ত-চক্ষু 
দেখে কর্তব্য থেকে বিচ্যুত হ'তে পারেন নি, সাফল্যের পূর্ব মুহূর্ত 
পর্ধস্ত কোন সংবাদপত্রে তাদের নাম ও বক্তৃতা ছাপাও হয়নি । 
গতানুগতিক পথে অর্থাৎ সবাই য। করে সেই পথে চ'লে জীবনকে 
হয়ত সহজ ও আরামদায়ক ক'রে তোলা যায় আর একটু বুদ্ধি- 
সুদ্ধি থক্লে দেশে বিদেশে নামও ছড়িয়ে পড়ে ; কিন্তু অবহেলিত 
মানুষদের জন্য ধাদের প্রাণে তুষের আগুন জ'লেছে তারা ত এতে 
শান্তি পাবেন না। 

সমাজ ও জাতির সংস্কার ও গঠনকার্য্ে ধার। আত্ম-নিয়োগ 
ক'র্তে চান তাদের কর্মক্ষেত্রে এগিয়ে আস্তে হবে। খারা 
সত্যিকার পথ দেখতে পাচ্ছেন না তাদেরকে পথ দেখাতে হবে । 
দলগত রাজনীতির উর্ধে থেকে মব দলের সঙ্গেই তাদের যোগা- 
যোগ রাখতে হবে এবং নিজেদেরও একট। স্বতন্ত্র দল্‌ থাক্বে। 
সরকারের ও দেশের জনসাধারণের মধ্যে যোগাযে!গ রাখতে হবে 
এই সেবক্‌ দলকে । সেবক্‌ দল্‌ কোন ব্যক্তির বা কোন পার্টির 
সমালোচনা থেকে বিরত থাক্বে। অন্ততঃ পক্ষে পাঁচজন 
উপযুক্ত ও নিঃযার্থ কর্মী যদি এমন একটা সেবক্দল গ'ড়ে তুলতে 
পারেন তবে আমাদের দেশের, সমাজের ও জাতির সুদিন ফিরে 
আস্বে এরূপ আশা, করা অন্যায় হবে না। এই সেবকদলের 
র্বপ্রধান কাজ হবে সত্যের প্রচার। তারা! প্রচার করবেন 
সত্যিকার ইছলাম, ন্যায় ও সাম্যনীতি। সমাজের প্রত্যেক 
ক্ষেত্রের কুসংস্কার, গলদ ও দুর্নীতির সাথে ইছলামের আদর্শের 
তুলনামূলক সম|লোচন| তারা ক'রবেন॥ দেশের গ্রামে গ্রামে 
তারা কর্মী বেছে নেবেন। নিজেদের প্রচার-পত্র বা সাময়িক 
পত্রিকা তারা প্রকাশ ক'রবেন। এম্নিভাবে কাজে অগ্রসর 
হ'লে সরকারও তাদের সর্বপ্রকার সাহায্য ক'রতে বিমুখ হবেন 
না বলে মনে হয়। 


এই সংস্কার ও গঠন কার্ষে দেশের সাহিত্যিকদেরও একটা! 
বিরাট কর্তব্য রায়েছে। রাজনৈতিক পরিবর্তন দ্বারা কবে কি 

হবে সে প্রতীক্ষা না, ক'রে সাহিত্যিকর! এগিয়ে আন্থন প্রকৃত 
কর্মক্ষেত্রে । সাহিত্যিকরা লোকচক্ষুর অন্তরালে থেকেও যে 
অসাধ্য সাধন ক'রতে পারেন তার দৃষ্টান্ত ।বিরল নহে। প্রতিভা 
না থাকুলে সাহিত্যিক হওয়া যায় না এবং প্রতিভাই প্রকৃতপক্ষে 
স্ট্টিধ্মী, বদি সে প্রতিভা বিপথে চালিত না হয়ণ। সত্যিকার 
সাহিত্যিক যারা, তারা রাজনৈতিক ক্ষমতা লাভের প্রত্যাশী 
নহেন। রাজনীতিক্ষেত্রে উথান ও পতন আছে; কিন্তু সাহি- 
ত্যিক ও সমাজসেবীর আসন মানুষের অন্তরেই প্রতিষ্ঠিত । 
আমাদের দেশের কোন কোন শ্রেণীর সাহিত্যিক বন্ধুরা 
সাহিত্যের বাস্তব প্রয়োজনকে অস্বীকার ক'রে কেবলমাত্র ফল- 
ফুল ও পশু-পক্ষীর জগতে বিচরণ ক'রে তৃপ্তি পেতে চেষ্টা 
করেন। সাহিত্যিকদের রসবোধ, সৌন্দধ্যবোধ থাকাও যেমন 
স্বাভাবিক তেম্নি বৃভুক্ষ ও মরণাপন্ন মানুষের প্রতি তাদের 
মমতা ও কর্তব্যবোধ থাকাও বাঞ্চনীয় । প্রকৃতপক্ষে সাহিত্যিক" 
রাই জাতিকে পথের সন্ধান দিয়ে থাকেন। জাতির সভ্যতা ও 
উন্নতির মাপকাঠি সাহিত্য ।. সাহিত্যকে বাদ দিয়ে কোন দেশে 
কোন সভ্য জাতি গ'ড়ে উঠেছে.কি না তা সঠিক জানা যায় না। 
সবদিকে দৃষ্টি রেখে, ব্যক্তিগত ুখ-স্ুবিধে ও লাভ-লোকসান 
ভুলে গিয়ে আমাদের দেশের সাহিত্যিকদের এগিয়ে যেতে হবে । 
রাজনীতিক্ষেত্রে স্বার্থের সংঘাত আছে। ভাই সাহিত্যক্ষেত্রে 
রাজনৈতিক প্রভাব প্রবেশ করতে দিলে জাতীয় ক্ষতির আশঙ্কা 
থেকে বাবে। 

আমার কোন এক সাহিত্যিক বন্ধু একদিন শহরের পতিতা- 
লয়ের একটা করুণ ও বাস্তব কাহিনী লেখার সাব্যস্ত করেন। তার 
বর্ণনাও কিছুটা শুনালেন ; কিন্তু তাকে লিখতে উৎসাহ দেওয়া 
সম্ভব হলো না। কারণ ভদ্র সমাজে পতিতালয়ের কাহিনী 
শোনানো অউদ্রতার পরিচায়ক এবং আইনতঃ অবৈধ । তাছাড়া 
(কোন সংবাদপত্র-সামঘিকী ও মাসিক পত্রিকা তার লেখা ছাপাতে 
রাজী হবে কিনা সন্দেহ। যে সমাজে নগ্র-নারী দেহের ছবি 
বিক্রী অশে।ভনীয় নয়, যে সমাজে পতিতার রক্ষণাবেক্ষণ 
অপরাধ নয়, ঠিক সেই সমাজেই কোন পতিতার আত্ম-কাহিনী, 
মর্ম'বেদনা ও তার সামাজিক বাধ্যতামূলক তথ্য প্রকাশ কর! 
নাকি ভীষণতম অপরাধ | 

পরিকল্পনা 

শিক্ষা সংস্কার সন্বন্ধে কোন পরিকল্পনাই সার্থক হবে না, যদি 
তা ব্যাপক ও সার্বজনীন, উদারতা নিয়ে গৃহীত না হয়। কেবল- 
মাত্র কতকগুলি প্রাইমারী স্কুল ও মক্তবের সংখ্যা বাড়িয়ে বিশেষ 
কিছু লাভ হবে না। 
প্রাইমারী শিক্ষাকে আরও কিছু দীর্ঘ মেয়াদী করা প্রয়োজন । 
প্রাইমারী; শিক্ষা একটা মাত্র নীতির উপর চ'ল্বে অর্থাৎ ইংরেজী 
ও আরবীর ঝগড়া মিটিয়ে মাতৃভাষার মাধ্যমে শেখানো হবে। 
প্রাথমিক শিক্ষার ছুইটী উদ্দেশ্ঠ থাক্বে। প্রথমটা হবে মেধাবী 
ছাত্রের নির্বাচন আর দ্বিতীয়টা হবে যারা এর পর বেশী লেখা- 

টিটি 


শিক্ষা ও মমাজ 


পড়া শিখবার স্য়োগ পাবে না তাদের জন্য। তারা পরে 
টেক্নিক্যাল্‌ পিক্ষ। গ্রহণ করবে । - এ ব্যাপারে “সাজ্জন্ট প্লান”, 
সম্পূর্ণভাবে গ্রহণ না৷ ক'রূলেও, তার মূল উদ্দেশ্য গ্রহণ করা যেতে 
পারে। 78510 1[299০81197 (14) এর সঙ্গে মাতৃভাষার মাধ্যমে 
কিছুটা ধর্ম শিক্ষার ব্যবস্থা ক'রে দিলেই 9218৫ [10 অনেক- 
খানি কার্যকরী হ'তে পারে). আর সিলেবাস তৈরী করাট। 
তেমন একটা! কিছু কঠিন.কাজ ব'লে মনে হয় না অবশ্য যদি 
কর্তৃপক্ষ প্রতিভাবান ব্যক্তিদের পরামর্শ গ্রহণ ক'রতে সম্মত হন। 
বর্তমান প্রাইমারী শিক্ষায় যেমন শুধু বই পড়ানোই হ'য়ে থাকে 
সংস্কার পরিকল্পনায় তার একটু ব্যতিক্রম প্রয়োজন । 

তারপর: সরকার যদি কেবলমাত্র 73881০ 1200081)07-এই' 
কর্তব্য সীমাবদ্ধ করেন তাহলেও পরিকল্পনা সুঁফলপ্রস্থ হবে না। 
প্রতিভাবান ছাত্রদের জন্ত অবৈতনিক উচ্চ-শিক্ষা অথবা 
যথেষ্ট পরিমাণ বৃত্তিদানের ব্যবস্থা ক'রতে হবে|. এক কথায় 
প্রতিভাবান ছাত্র সে গরীবই হউক আর. ধনীই হউক তার 
তত্বাবধান সুরু থেকে শেষ পর্যন্ত সরকারই করবেন । 


তারপর প্রশ্ন আসে 44০! 1:38 বা পরিণত বয়স্ক 
নর-নারীর শিক্ষা । এদের জন্য বইপড়া ও লেখা ছাড়াও এদের 
মনের কুসংস্কার দুরীকরণের ব্যবস্থাও ক'রতৈ হবে। অন্যথায় 
সে সব কুসংস্কার স্বভাবতঃ তাদের ছেলেমেয়েদের শিশুমনের ওপর 
প্রভাব বিস্তার ক'রে বসতে পারে | এজন সরকারী প্রচেষ্ট। 

ছ|ড়াও জনসাধ!রণের তরফ থেকে অনেক কিছু আশ! করা যায়। 

সম্প্রতি যে প্রাথমিক অবৈতনিক শিক্ষার প্রবর্তন করা 
হয়েছে সেটা বাহ্যিক দৃষ্টিতে যতই ভাল মনে হোক না কেন, 
তাতে বিশেষ সকল হবে না। তার একমাত্র কারণ প্রাইমারী 
পরীক্ষায় উত্তীর্ণ শতকরা ৮* জন ছাত্রের কোন ভবিষ্যত নেই। 
এই শতকরা ৮* জনের জন্ত যে টাকা খরচ হবে সেটাকে অপচয় 
বললে অন্যায় বলা হবে না। এরা পরবর্তীকালে নাম সই করা 
ছাড়া আর কোন উপকার পাবে না। তারপরে যারা মাধ্যমিক 
শিক্ষার পায়ে আসে তাদের মধ্যেও বেশীরভাগ “না ঘরকা না 
ঘাট্কা” অবস্থায় জীবনপাত করে। তারপর বিশ্ববি্ঠালয় 
থেকেও পাশ ক'রে রেরিয়ে এসে অসংখ্য ছাত্র বেকার হ'য়ে ব'সে 
থ|কে।. অক্সফোর্ড ইউনিভাপ্সিটী: প্রেস থেকে সার্জেন্ট প্লানের। 
যে সমালোচনামূলক পুস্তকখানা বের করা হ'য়েছে তাতে এ 
সম্ধন্ধে বহু প্রয়োজনীয় তথ্য ও মন্তব্য আছে। 


বহু পরিশ্রম-ও অর্থব্যয়ে অবিভক্ত ভারতে সার্জেন্ট প্লান তৈরী 
হয়েছিল ; কিন্তু ভারতেও আজ পর্য্যন্ত তা কার্যকরী করা 
হয়নি। পাকিস্তানের ও ভারতের কৈফিয়ত একই ব'লে মনে 
হয়।  অর্থাভাবই ঝোধহয় উভয় দেশের একমাত্র কৈফিয়ত । 
এই অর্থাভাব দুরীকরণের জনয ষ্ঠ ও সবল কোন প্রচেষ্টা করা 
হয়েছে ব'লে মনে হয়না । দেশের পাট রপ্তানী ক'রে লক্ষ- 
পতিরা যে বিরাট টাকা মুনাফা করেন, সেই সুনাফার টাকাটা 

শিক্ষা ও সমাক্ত 


যদি সরকারী তহবিলে জমার ব্যবস্থা, করা যায় তবে কয়েক কোটী 
টাকা পাওয়া যেতে পারে । পাটের দাম কৃষকরা যা পেয়ে 
থাকে তাতে তাদের চাষের খরচ পৌধায় কিনা সন্দেহ । আর 
যারা শেষ পর্যন্ত বিদেশে পাট রপ্তানী করেন তারা! বোধ হয় 
পাচ ছয় গুণ দাম পেয়ে থাকেন। মধ্যকার দালালরাও যথেষ্ট 
লাভ পান। সরকার যদি পাট নিজ তত্বাবধানে রপ্তানীর ব্যবস্থা 
করেন এবং ছুর্নীতি বন্ধ ক'রতে পারেন তাহলে দেশের প্রভূত 
মঙ্গল হ'তে. পারে । পাটের মত আরও কতকগুলি ব্যাবস্থা! যি 
অবলম্বন কর! হয় ভাহ'লে শিক্ষাথাতের জন্য কোটী কোটা টাকা 
ব্যয় কর! সরকারের পক্ষে মোটেই কষ্টসাধ্য হবে না। 

ইছল!ম. ব্যক্তিগত সম্পত্তি রাখার স্বপক্ষে একথা সত্য। 
রাশিয়ার মত সবকিছুই জাতীয়করণ নাকি গণতান্্বের বিরোধী | 
তবে বাস্তব-ক্ষেত্রে বখন দেখা যায় যে প্ু'ভিপতিরা কোটী কোটা 
টাকা লাভ করেন, তাদের ব্যক্তিগত সম্পত্তি জোয়ারের পানির 
মত কেবল বেড়েই চলে, আর তার ফলে দেশের লক্ষ লক্ষ লোক 
প্রতি বছর দরিদ্র থেকে দরিদ্রতর অবস্থায় নেমে যায় তখন, 
ইছলামী বিধান মতেও তার গতি রোধ করা চলে। ব্যক্তিগত 
সম্পত্তি ও. ব্যবসায়ের মুনাফার একটা সীমা নিদ্ধারণ করা 
ইছলামী নীতির পরিপন্থী ব'লে মনে করা ভুল। ইছলামী শাস্ত্রে 
বার অভিজ্ঞ তারা যদি সমাজের শোষণনীতির দিকে দৃষ্টি রেখে 
বৃহত্তর মানব-সমাজের কল্যাণ কামনা করেন তবে তারাও 
“জাতীয়-করণ” প্রথা অনেকাংশে মেনে নেবেন সন্দেহ নেই। 

ইছলাম শিক্ষা দিয়েছে__সম্পন্তির মালিক “আল্লাহ” । তাই মনে 
হয় আল্লার এই সম্পন্তিকে মাত্র কয়েকজনে গ্রাস ক'রে বসে 
থাক্বে আর বাকী সব তাদের দরজায় ভিক্ষে ক'রে বেঁচে থাকবে 
নেটা আল্লাতাংলার অভিপ্রেত হ'তে পারে ন। 
আমরা যখন ইছলামকেই আম।দের ধর্ম বলে মেনে নিয়েছি 
'তখন ইছলামের মূল সামানীতি ও ভ্রাত্ববোধকে অস্বীকার করা 
অযৌক্তিক। ইছলাম অর্থে শান্তি ; কিন্তু শতকরা ৯ জন 
মুছলমানের..অধিকার বিনষ্ট ক'রে বাকী কয়জনের শান্তিই 
আমাদের কাম্য হওয়া উচিৎ নয়। কলেম।, নামাজ, রোজা, হজ, 
জাকাত প্রভৃতির -অন্তনিহিত মহান. উদ্দেশ্য যদি প্রতিপালিত না 
হয় তবে কেবলমাত্র বাহক: অনুষ্ঠান ও. প্রদর্শন-স্পৃহা দ্বারা 
শাস্তির প্রতিষ্ঠ! কখনই সম্ভব হবে না। ইছলামের মহান নেত! 
(দঃ) ও তার খলিফাদের (রাঃ) জীবনের আদর্শ আমাদের চলার 
পথে, সহায়ক হ'তে পারে, যদি আমর! অন্তর দিয়ে তাদের 
সকলকেই শ্রদ্ধার চোখে দেখতে শিখি। মৌখিক শ্রদ্ধা ও 
- মৌথিক স্বীকারোক্তি আমাদের মুক্তি পথের সন্ধান দিতে পারবে 
না একথা সুনিশ্চিত । - 
ইছলাম একটা সম্পূর্ণ ধর্ম। আমাদের স্বমাজেও ভার সম্পুর্ণ 
প্রকাশ প্রয়োজন । ইছলামের আংশিক গ্রহণ ও আংশিক বজ্জন 
পবিত্র কুরআনের শিক্ষার বিরোধী ॥ সমাজকে জাগাতে হ'লে, 
সমাজকে সংস্কার দ্বার! নৃতন ক'রে গ'ড়ে তুল্তে হ'লে ; জাতির 

প্রতি কর্তব্য পালন ক*রতে হ'লে ইছলামের পরিপূর্ণ শিক্ষাকে 
শ্রহণ করা ছাড়া উপায় নেই। মানুষের অতি প্রয়োজনীয় বাস্তব 
অধিকারকে অস্বীকার ক'রে কেবলমাত্র “আত্মাকে” দেখিয়ে 
দিলে ইছলাম আমাদের ক্ষমা ক'রবে না। দেহ” আর “আত্মা” 
নিয়েই যেমন মানুষ “বস্ত্র” আর “ঈমান” নিয়েই তেম্নি 
ইছলম। দেহকে-বাদ দিলে আত্মার অবস্থান যেমন মহাশুণ্যে 
বস্তকে বাদ দিলে ঈমানের গতিও তেমনি বেহেস্তে । ঈমানের 
বেলায় স্থার্থত্যাগের প্রশ্ন ওঠে না; কিন্তু “বস্তর” সঙ্গে স্বার্থ, 
মায়া, মোহ, অবিচার, অত্যাচার, শোষণ প্রভৃতি সবকিছুই 
জড়িত। প্রকৃতপক্ষে মানুষ বস্তুকে সহজে ত্যাগ কণরতে পারে 
না এবং সেই জন্যই প্রয়োজন হয় স্ায়নীতি ও সক্ষম বিচারের । 
ছুনিয়ায় বেচে থাক্বার জন্য বস্ত্ুই সবার কাছে সবচেয়ে বড় । তাই 
সবারই বাঁচ.বার অধিকার স্বীকার করা প্রয়োজন, সবারই শিক্ষার 
প্রয়োজন, সবারই সামাজিক মধ্য।দ।র প্রয়োজন এবং সর্বোপরি 
সবারই শাস্তির প্রয়োজন । সত্যের জয় হবে আর মিথ্যা ধংস 
হবে ইহা৷ কুরআনের বাণী। ন্যায়নীতি বেঁচে থাকবে আর 
অন্যায়ের অবসান ঘট্‌বে ইহাই মহানবীর (দঃ) মহান শিক্ষ। | 


এই লেখকের অন্যান্য বই 


৩। শাবান তর 
(এনী প্রেমের তত্বমূলক কাব্য গ্রন্থ) 
দাম ৪ ১॥০ 


২। উন,কিল।ব (কবিতা) 
দাম £ %০ 


ডক্টর মুহম্মদ শহীদুল্লাহ বলেন £-_নবীন কবির ছন্দ ও ভাবার 
উপর চমৎকার অধিকার আছে। বাস্তবিক তাহা মনোমুগ্ধকর ও 
কিঞ্চিত বিগ্নয়জনকও বটে। পারসীক কবিদিগের বিশেষতঃ উমর 
খৈয়ামের ভাবের গরতিচ্ছবি ইহাতে স্পষ্ট এরূপ ধরণের মৌলিক 
কাব্য-গরন্থ বাংলা ভাষায় খুবই বিরল। 


সুসাহিত্যিক এস্‌, ওয়াজেদ আলি বলেন £--এই রুবাইয়্যাত- 
গুলি আমি গভীর মনোযোগ ও আনন্দের সহিত, পড়িয়াছি। এই 
গুলির মধ্যে লেখকের উচ্চ শ্রেণীর প্রতিভার পরিচয় পাওয়া যায়। 
ইহাতে খুব উচ্চ ধরণের মৌলিক চিন্তাধারাও পরিলক্ষিত হয়| 

কবি গোলাম মোস্তফ। বলেন £--এই হোট কাব্যথানির মধ্যে 
এমন একটা ভাবালুত। এবং রসবোধ আছে যাহা" পাঠকের অস্তরষ্পর্শ 
না করিয়াই যায় না। রূপক কাব্যের মধ্যে কবির ইঙ্গিত এবং লক্ষ্য 
কোথায় তাহাই বিচার করিতে হইবে। 


এ কে, ফজলুল হৃক্‌ (এডভোকেট জেনারেল ) বলেন £__ 
লেখকের ভাবধারা বাংলাদেশে বিস্তৃতি লাভ করিলে বাংলার মুছলিম 
সমাজ যথেষ্ট উপরূত হইবে । 

